(પ્રતિનિધિ) અમદાવાદ : અમદાવાદ શહેરમાં ચોરી લુંટફાટની ઘટનાઓ અવિરતપણે વધી રહી છે જેના પરિણામે સામાન્ય નાગરિકોમાં ભારે ફફડાટ ફેલાયો છે તસ્કરો સામાન્ય નાગરિકોની પરસેવાની કમાણી ચોરી અને લુંટ કરતા અનેક પરિવારો મુશ્કેલીમાં મુકાઈ રહયા છે આ પરિસ્થિતિમાં   શહેરના વેજલપુર પોલીસ સ્ટેશનના ફતેવાડી કેનાલ પાસે રહેતા એક યુવક તેના માસુમ પુત્રને થેલેસેમિયાની બીમારીથી પીડાતો હોવાથી તેની સારવાર માટે છુટક મજુરી કરી પરિવારનુ ભરણપોષણ તથા બચત કરતો હતો પરંતુ તસ્કરો બચતની રકમ ચોરી કરી પલાયન થઈ જતાં સમગ્ર પરિવાર ભારે મુશ્કેલીમાં મુકાયો છે.